alexandrainst/scandi-wiki huggingface dataset:
Flesberg

Flesberg er en kommune sørvest i Numedal i Buskerud i nåværende Viken fylke. Kommunen grenser mot Kongsberg, Øvre Eiker, Rollag og Sigdal i Viken og Notodden og Tinn i Vestfold og Telemark.

Kommunevåpenets offisielle beskrivelse er «To sølv tømmerklaver, rygg mot rygg, mot grønn bakgrunn». Våpenet symboliserer tømmerdrift og skogbruk og ble godkjent i 1989. I tillegg til skogen er jordbruk en viktig næringsvei. Det samme er fjellområdene med hyttefelt og vinteraktiviteter. Moelven Treindustri og Norske Fjellhus er de største bedriftene i kommunen.

Areal og befolkning 
De fleste innbyggerne bor i tettstedene Lampeland, Svene, Flesberg og Lyngdal. 1. januar 2011 var folketallet i kommunen 2592.

Kommunens høyeste punkt er Flesebekkble (1270 moh.), som ligger på Blefjell.

Klima 
I gjennom tidene har det vært to værstasjoner i kommunen. Fra 1954 til 2006 hadde Meteorologisk institutt en værstasjon i Lyngdal. Mens Bioforsk etablerte i 2008 en værstasjon i Flesberg. Maks/min temperaturer for de forskjellige stasjonene i tabellen under:

Natur

Verneområder 
Verneområder i Flesberg kommune (alfabetisk):

 Svarttjern naturreservat, opprettet 20. juni 1986, 346 da
 Vangestadmyra naturreservat, opprettet 20. juni 1986, 84 da

Politikk

Kommunestyrevalget 2019

Kommunestyrevalget 2015

Tusenårssted 
Stevningsmogen fritidspark på Lampeland er valgt til Flesberg kommunes tusenårssted.

Stevningsmogen fritidspark er et fritids- og idrettsanlegg. Anlegget har en moderne skiskytter- og langrennsarena, 6 km lysløype, fotballbane og friidrettsanlegg. Det har også område for skileik og en 2 km asfaltløype for funksjonshemmede og rulleskiløpere. I tilknytning til området er det et grende- og aktivitetshus som også inneholder innendørs skytebane.

Kjente personer fra Flesberg 
 Axel Heiberg (1848–1932), finansmann
 Finn Qvale (1873–1955), militær, idrettsleder
 Tov Flatin (1878–1945), folkeminnesamler, lokalpolitiker (V)
 Hallvard Bakke (f. 1943), statsråd, stortingsrepresentant (Ap)
 Odd Grette (f. 1952), skihopper
 Per Bergerud (f. 1956), skihopper

Severdigheter 
 Blefjell
 Dåsettunet
 Fagerfjell
 Flesberg stavkirke
 Holtefjell
 Lyngdal kirke

Referanser

Eksterne lenker 
 

 Lokale historier/lokalhistorie fra Flesberg
 Kultur i Flesberg på kart fra Kulturnett.no
 Historiske arkiver etter Flesberg kommune på Arkivportalen
Gol

Gol (, av norrønt Gǫrð) er en kommune i Hallingdal i Buskerud i Viken fylke, som grenser mot Nesbyen i sør, Ål i vest og Hemsedal i nordvest, og til Innlandet-kommunene Nord-Aurdal i nord og Sør-Aurdal i øst.

Administrasjonssenteret, som også heter Gol, har  innbyggere per 1. januar . Gol stasjon, som ligger lengst nede i det langstrakte tettstedet på 207,4 moh, er tilknyttet Bergensbanen.

Geografi

Natur 
Det er mange turmuligheter oppover fjellsidene. Terrenget er til dels bratt, men utsikten flott. Kommunens høyeste topp er Nystølsvarden.
Lisbetnuten, med utsikt over hele Gol.
Ursdalen oppover en bratt stigning til en historisk gård med utsikt over Rotneim.
Auenhaugen og Guriset, gå opp fra Golsfjellet Fjellstue.
Dugursnatten, med vakker utsikt over hele Gol.
Turkopnatten, med utsikt over Herad.

Verneområder 
Verneområder i Gol kommune (alfabetisk):

 Lyseren naturreservat, opprettet 28. juni 1985, 1 927 da
 Metubba naturreservat, opprettet, 20. juni 1986, 2 029 da
 Veikulåsen naturreservat, opprettet, 22. desember 2006, 4 676 da
 Viko naturminne, opprettet, 30. april 1958, punktobjekt

Politikk

Kommunestyrevalget 2019

Kommunestyrevalget 2015

Næringsliv

Hoteller 
Pers Hotell ligger midt i sentrum.
Eidsgaard Hotell ligger øverst Gol sentrum.
Solstad Hotell ligger i vestenden av sentrum.
Oset Høyfjellshotel ligger litt innpå Golsfjellet.
Storefjell Resort Hotel ligger litt innpå Golsfjellet.
Golsfjellet Fjellstue ligger rett nedenfor Auenhaugen.
Kamben Høyfjellshotell ligger på Golsfjellet

Kultur

Tusenårssted
Kommunens tusenårssted er Gol samfunnshus, inklusive uteområdet vest for Gol ungdomsskule og Sentrumsparken. Bakgrunnen for dette valget er en formulering i kommunens handlingsprogram for perioden 2000–2003 som sier at «Aktivitetar må samlast og skapast i og rundt Gol samfunnshus, slik at dette blir ein kultur- og aktivitetsdynamo i bygda». Videre står det i saksfremmlegget for kommunestyret at «Sentrums-parken og samfunnshuset kan knyttast saman gjennom parkmessig opparbeiding av delar av parkeringsplassen vest for ungdomsskulen. Som heilheit vil dette området gi rom for rekreasjon, leik, idrett og kulturelle opplevingar og inspirere og invitere til samhandling.»

Parkeringsplassen er opparbeidet til aktivitetsområde for ungdom for aktiviteter som skateboard og sandvolleyball samt grøntområde. Pr. 2010 gjenstår det fortsatt et område mellom Sentrumsparken og aktivitetsområdet med legging av heller.

Arrangementer 
 «Hallingtrippelen» er en tredelt konkurranse med «Hallingrennet», terrengsykkelrittet «Hallingrittet»  og «Hallingløpet»
 Fårefestivalen avholdes på Gol hver hver høst.
 Gol IL arrangerer også flere fotballturneringer i året kjent som Hallingcup

Severdigheter

 Gol stavkirke en stavkirke fra middelalderen som nå står på Norsk Folkemuseum i Oslo
 Gordarike Familiepark med blant annet en tro kopi av Gol stavkirke, Gol nye stavkirke
 Alpinanlegg med snøkanoner

Vennskapskommuner 
  Årjäng kommune, Sverige
  Fanø kommune, Danmark

Referanser

Eksterne lenker
 Gol kommune 
 Lokalhistorier fra Gol 
 Historiske arkiver etter Gol kommune på Arkivportalen
Krødsherad

Krødsherad er en kommune i landskapet Buskerud i Viken fylke som omgir den sørlige delen av innsjøen Krøderen ved avslutningen av Hallingdalen, og grenser til kommunene Ringerike, Flå, Sigdal og Modum. Kommunen ligger 10 mil fra Oslo, og med strandlinje til Krøderen og høyfjell som Norefjell byr kommunen på både sjø, fjell og fin natur ikke så langt fra hovedstaden. Dette har skapt en sterk turistnæring i kommunen. Fram til 1901 var Krødsherad en del av Sigdal kommune.

Geografi 
De fleste innbyggerne bor i de to tettstedene Krøderen og Noresund. En som kommer fra Krødsherad kalles for krylling.
Noen flere mindre steder i Krødsherad: Hamremoen, Finnerud, Redalen, Råen, Holleia, Ørgenvika

Verneområder 
Verneområder i Krødsherad kommune (alfabetisk):

 Haverstingen naturreservat, opprettet 10. juni 2005, 2 572 da
 Krødsherad prestegård naturminne, opprettet 3. desember 1914, punktobjekt
 Storås naturreservat, opprettet 10. juni 2005, 1 886 da
 Størrmyran naturreservat, opprettet 20. juni 1986, 490 da

Politikk

Kommunestyrevalget 2019

Kommunestyrevalget 2015
Ved kommunestyrevalget i 2015 gjenerobret Arbeiderpartiet ordførerkandidaten som partiet mistet i 2003 etter nærmere 70 år med sammenhengende arbeiderpartistyre.

Kunst og kultur
Kommunen markedsføres sammen med nabokommunene Modum og Sigdal under navnet «Kunstnerdalen». Dette spiller først og fremst på den vakre naturen som trakk flere ledende kunstnere til området på for mer enn hundre år siden. Men også i dag har flere anerkjente kunstnere sitt virke i kommunen. Blant dem er forfatteren Oddmund Hagen og bildekunstnerne Anders Kjær og Kristin Lindberg.

Det er fra gammelt av en rik folkemusikktradisjon i kommunen, med spelemannen Truls Ørpen (1880–1958) som den mest kjente tradisjonsbæreren.

Kommunen har tre kirkebygg. Midt i bygda ved kommunesenteret Noresund ligger Olberg kirke fra 1859. Den erstattet en stavkirke på samme sted fra svært gammel tid. Senere ble Glesne kapell (1909) bygget sør i bygda ved Krøderen og Veikåker kapell (1934) nord i bygda.

Jernbanen kom til bygda i 1872 da Krøderbanen ble åpnet fra Vikersund i Modum til det som nå er tettstedet Krøderen. Den er i dag «Norges lengste museum» med dampdrevet veterantog hver helg om sommeren. 

I Noresund, den 11. november 1968, satte Arne Tvervaag norsk rekord i stille lengde med 3,71.

Tusenårssted
Kommunens tusenårssted er Bjørøya, hvor Eventyrmuseet Villa Fridheim ligger.

Kjente personer fra Krødsherad
Niels Schultz (1780-1832), prest og politiker
Knut Fosslia (1816-1860), spellemann
Wilhelm Sorteberg (1839-1912), spellemann
Ellef Ringnes (1842-1922), grunnlegger av Ringnes Bryggeri
Amund Ringnes (1840-1907), grunnlegger av Ringnes Bryggeri
Moltke Moe (1859-1913), Nordens første professor i folkeloristikk
Truls Ørpen (1880-1958), spellemann
Tormod Skagestad (1920-1997), teatersjef og forfatter
Hartvig Sætra (1933-2004), samfunnsdebattant og lektor
Thor Ole Rimejorde (1933-), idrettsleder
Anders Kjær (1940-), maler, bosatt i Krødsherad

Referanser

Eksterne lenker

 Krødsherad kommune
Krødsherad idrettslag
Krødsherad Everk
Kommunefakta Krødsherad - SSB
Nesbyen

Nesbyen er en kommune i landskapet Buskerud i Viken fylke. Den grenser i nord mot Gol, i øst til Sør-Aurdal, i sørøst til Flå, i sørvest til Nore og Uvdal, og i vest til Ål. Administrasjonssenteret er tettstedet Nesbyen. 

Den 1. januar 2020 skiftet kommunen navn fra Nes til Nesbyen, ettersom det inngikk i Viken fylke hvor det var en annen Nes kommune.

Areal og befolkning 
De fleste innbyggerne bor i Nesbyen, Rukkedalen, Sjong, Børtnes, Bromma (Øygardene), Svenkerud og på Liodden (Liagardene). 

Nesbyen kommune er en betydelig turistkommune. På begge sider av dalen er det veier som fører inn til fjellområder med setre og hyttegrender. Eksempler er: Imle, Mythe, Fekjan, Saupeset, Liaset, Nystølen, Myking, Ranten, Grønhovd, Liemarka, Thoenmarka, Langevann/Buvannsområdet. 

Det drives også aktivt jord- og skogbruk i kommunen, men de fleste brukene er små, og mange har jobb ved siden av primærnæringen, eller bruket drives i kombinasjon med turisme.

Det er også et betydelig handelssentrum i Nesbyen. Av bedrifter kan nevnes Defa og Protan.

Natur 
Høyeste fjell er Hallingnatten (1314 moh.)  

Brommafjorden er en innsjøaktig utvidelse av Hallingdalselva.

Kommunen har disse verneområdene:
 Bjørhusnatten naturreservat, opprettet 23. juni 1969, utvidet 12. desember 2014, 445 da
 Bringen naturreservat, opprettet 28. juni 1985, 8 010 da
 Indre Vassfaret landskapsvernområde, opprettet 28. juni 1985, 44 976 da
 Svangtjernmyra naturreservat, opprettet 20. juni 1986, 343 da
 Vassfaret og Vidalen landskapsvernområde, opprettet 28. juni 1985, 200 519 da

Politikk

Kommunestyrevalget 2019

Kommunestyrevalget 2015

Severdigheter 
 Hallingdal Museum, friluftsmuseum
 Nes stavkirke ble revet i 1864, et par år etter at dagens Nes kirke ble innviet. Stavkirketuften kan fortsatt besøkes.
 Vassfaret med Vassfaret og Vidalen landskapsvernområde 
 Gardnoskrateret, stort nedslagskrater for en 250 meter stor meteoritt
 Syningen, Engelsk krigsfly styrtet her på vei hjem fra senkingen av «Tirpitz» i 1944

Kjente nesninger 
 Hans Gude (1825–1903), kunstmaler fra den nasjonalromantiske epoken, bodde i Nes i sine ungdomsår.
 Eilif Peterssen (1852–1928), kunstmaler
 Tor Grimsgard (1853-1934), spelemann
 Margarete Bonnevie (1884-1970), kvinnesaksforkjemper og politiker (V)
 Olaf Øen (1925–2009), stortingsrepresentant (Ap) 1977-1989
 Odd Bakkerud (1931–1989), spelemann
 Lars Roar Langslet (1936–2016), forfatter, stortingsrepresentant (H), kulturminister 1981-1986
 Reidun Brusletten (f. 1936), lærer og politiker (KrF), Norges første bistandsminister
 Jørund Gåsemyr (f. 1955), statsstipendiat og idrettsutøver
 Øyvind Brabant (f. 1956), spelemann
 Pål Gunnar Mikkelsplass (f. 1961), tidligere langrennsløper og landslagstrener
 Espen Bjørnsen Garnås (f. 1994), fotballspiller for Lillestrøm Sportsklubb i Eliteserien

Referanser

Eksterne lenker 
 
 Kommunefakta Nesbyen; SSB
Nesbyen; ut.no
 Historiske fotografier fra Nes i Buskerud i Nasjonalbibliotekets arkiv
 visitnesbyen.no
Gamvik

Gamvik kommune (nordsamisk: Gáŋgaviikka gielda, kvensk: Kammevuonon kommuuni) ligger i Finnmark. Kommunen består av Mehamn, Skjånes, Langfjordnes, Nervei og Gamvik. Kommunen grenser mot nabokommunene Lebesby i vest og Tana i sør. I øst avgrenses kommunen av Tanafjorden.

Tettsteder i Gamvik er Mehamn med  innbyggere og Gamvik med  innbyggere .

Administrasjonssentrum er Mehamn, hvor også Mehamn lufthavn ligger.

Den første flystripen i kommunen var dog i fiskeværet Gamvik. Denne ble etablert i samarbeid mellom Røde Kors Hjelpekorps og A/S Varangfly, senere Norving, som ambulanse- og taxiflystripe i 1971.

I kommunen ligger Kinnarodden, som er det nordligste fastlandspunktet i Europa.

Befolkning 
Etter 1920-tallet har folketallet i Gamvik ligget mellom 1600 og 1700 innbyggere.  I 1980- og 1990-årene gikk folketallet i det meste av Finnmark en del ned, også i Gamvik kommune. Grunnen til at det er blitt færre innbyggerne er at noe av fiskeindustrien er blitt redusert. De aller fleste av innbyggerne i kommunen jobbet i fiskeværene.

I 2010 hadde befolkningstallet sunket til 991 registrerte innbyggere i kommunen, men fra og med 2011 har trenden snudd  og i 2012 økte Gamvik kommunes folketall prosentvis mest av alle kommunene i Norge.

Pr. 3. kvartal 2022 var folketallet i Gamvik kommune 1040 innbyggere

Politikk

Kommunestyrevalget 2019

Kommunestyrevalget 2015

Kommunestyrevalget 2003

Historie 

Spor etter tidligere bosettinger viser at områder i kommunen har var befolket for over 10 000 år siden. Fiske og jordbruk har i lang tid vært livsgrunnlaget for både fastboende og sesongarbeidere. Spesielt var god havn og den korte avstanden til fiskefeltene viktig. Pomorhandelen, som varte helt frem til 1917, besto stort sett av byttehandel med russerne og karelerne. Fisk ble byttet mot mel, tømmer og andre livsnødvendige varer. 

Fra 1885 til 1899 bygget og drev hvalfangerpioneren og harpunoppfinneren Svend Foyn. Fra 1900 til 1903 ble den drevet av Tanen hvalfangerselskab. Fabrikken var den største i sitt slag i Finnmark. Da fisket slo feil på slutten av 1800-tallet, la fiskerne skylda på hvalfangsten. Den 2. juni 1903 gikk 1200 fiskere til angrep og reiv ned fabrikken. Dette opprøret blir kalt  "Mehamn-opprøret ". For første og eneste gang i nyere tid satte norske myndigheter inn regulære militære styrker for å opprettholde lov og orden. Fabrikken ble aldri bygd opp igjen, men Mehamn fikk en sentral plass i hvalfangsthistorien.

Gamvik ble egen kommune i 1914, da den ble skilt ut fra Tana.

Referanser

Eksterne lenker
 Gamvik kommunes hjemmeside 
 Kommunefakta Gamvik - Stattistisk sentralbyrå 
 Gamvik - nøkkeltall - Statistisk sentralbyrå
 Gamvik - Store norske leksikon
 Gamvik Museum
Hasvik

Hasvik kommune (nordsamisk: Ákŋoluovtta gielda, kvensk: Hasviikan komuuni) er en kommune som ligger i Troms og Finnmark. Den grenser i øst mot Hammerfest kommune, og i sør mot Alta og Loppa. Kommunen består av Hasvik, Breivikbotn og Sørvær.

Kommunens to tettsteder er Hasvik ( innbyggere) og Breivikbotn ( innbyggere ).

Hasvik kommune består av den vestlige delen av Sørøya og en del av Stjernøya. Kommunens høyeste fjell Kjerringa ligger på Stjernøya, og danner grensepunkt mot Alta kommune.

De fleste innbyggerne lever langs vestkysten av Sørøya. Per 3. kvartal i 2021 hadde kommunen 971 innbyggere, Breivikbotn 336 innbyggere og Sørvær 239 innbyggere. Det totale folketallet på slutten av året 2021 var 37 personer høyere sammenlignet med folketallet per 1. januar 2010 da kommunen hadde 934 innbyggere.

Hasvik var inntil 1865 del av Loppa kommune. 

Hasvik lufthavn har gode flyforbindelser. Widerøe flyr til Tromsø og Hammerfest. Fra Tromsø er det korresponderende avganger til resten av landet. En gjennomgående flyreise til Oslo tar litt over 3 timer. Det er bilferge til Øksfjord på fastlandet, og hurtigbåtforbindelse til Alta og Hammerfest.

Tusenårssted
Kommunens tusenårssted er Sandvika, et friluftsområde som ligger mellom Breivikbotn og Breivik. Navnet har stedet fått på grunn av den storslagne sandstranden som er om lag 350 meter lang i bunnen. 

Det er ingen fastboende i Sandvika, men det var tidligere et aktivt samfunn. Fra midten av 1800-tallet til begynnelsen av 1900-tallet var Sandvika et fiskevær med både handel og fiskekjøp. Det var fem familier som da bodde i Sandvika. Disse drev med jordbruk i tillegg til fiske.

Fiskere fra hovedsakelig Lyngen og Skjervøy-distriktet hadde rorbuer her og bodde i disse når de kom for å delta i fisket i Breivikfjorden. 

Fra ca. 1910 begynte aktiviteten i Sandvika å dabbe av, og omkring 1916 var det helt slutt. Alle fremmede fiskere flyttet til Breivikbotn for å ro fiske. Der var det etablert fiskekjøp og havneforholdene var bedre enn i Sandvika.

Under andre verdenskrig ble all bebyggelse i Sandvika brent av tyskerne.

Tidligere formann i Norges Fiskarlag Reidar Nilsen var fra Hasvik kommune.

Politikk

Kommunestyrevalget 2019

Kommunestyrevalget 2015

Kommunestyrevalget 2007

Referanser

Eksterne lenker
 Hasvik kommunes hjemmeside
 Tall om Hasvik kommune - Statistisk sentralbyrå
 Hasvik kommune . nøkkeltall - Statstisk sentralbyrå
 Hasvik - Store norske leksikon
Lebesby

Lebesby kommune (nordsamisk: Davvesiidda gielda, kvensk: Lebespyyn komuuni) ligger i Finnmark. Den grenser i nordvest mot Nordkapp, i nordøst mot Gamvik, i øst og sør mot Tana og i vest mot Porsanger. Kommunen består av Bekkarfjord, Veidnes, Lebesby, Kunes, Dyfjord, Nordmannset, Ifjord og Kjøllefjord. Administrasjonssenteret og eneste tettsted er Kjøllefjord ( innbyggere ). Nærmeste flyplass er Mehamn lufthavn i nabokommunen Gamvik. Kommunen har hatt en netto utflytting på om lag 300 personer siden 1998.

Lebesby omfattet inntil 1864 det som da var Tana kommune, med nåværende Gamvik og Berlevåg (men uten Polmak).

Vann i Lebesby kommune 
 Suolojávri
 Kjæsvannet (samisk: Keaisajávri)
 Store Måsvannet
 Reinoksvannan

Fjell i Lebesby kommune 
 Rásttigáisá (1066,8 moh, på grensa til Tana, kommunes høyeste)
 Sávzavárri (578 moh, på grensa til Nordkapp kommune)

Fjorder i Lebesby kommune 
 Laksefjorden
 Oksfjorden
 Lille-Porsangen
 Bekkarfjorden
 Lille og Store Torskefjorden

Politikk

Kommunestyrevalg 2019

Kommunestyrevalg 2015

Tusenårssted 
Kommunens tusenårssted er Kunes. Kunes er av fylkesmannen i Finnmark er utpekt til et av fem kreative sentre i fylket.

Kunes, som ligger ca. 120 km fra kommunesentret Kjøllefjord, var også med i kampen om å bli Finnmark fylkes tusenårssted, men endte til slutt på andreplass.

Kjente personer fra kommunen 
 Anton Johansen (1858-1929), (Lebesbymannen), synsk fisker og kirketjener.
 Einar Wøhni (1920-1987), stortingsrepresentant (Ap) 1961-1965, landbruksminister 1960–1963
 Magnar Mikkelsen (f. 1938), forfatter
 Jan Fredrik Christiansen (f. 1942), musiker (solotrompetist), professor (Norges musikkhøgskole) 
 Gørild Mauseth (f. 1972), skuespiller

Se også 
 Okkupasjonsmaktens fangeleirer i Norge

Referanser

Eksterne lenker 
 
 Lebesby - Store norske leksikon
 Kommunefakta Lebesby - Statistisk sentralbyrå
Loppa

For øya med samme navn, se Loppa (øy)

Loppa kommune (nordsamisk: Láhpi suohkan, kvensk: Lappean komuuni) ligger i Finnmark. Den grenser mot Hasvik i nord, Alta i øst og sør, og Kvænangen i sør. Kommunen består av Øksfjord, Øksfjordbotn,  Tverrfjord, Bergsfjord, Nuvsvåg, Langfjordhamn, Sør-Tverrfjord, Sandland, øya Loppa, Skavnakk og Andsnes. Frem til 1865 omfattet Loppa også dagens Hasvik kommune.

Loppa kommune har 857 innbyggere pr. 3. kvartal 2022. Administrasjonssenteret er Øksfjord, kommunens eneste tettsted med  innbyggere .

Etymologi
Kommunen har sitt navn etter øya Loppa, som stammer fra norrønt og betyr «hånd».

Natur
Loppa har mye fjell og spisse tinder, noen også med isbreer. Størst bre er Øksfjordjøkelen på grensen mot Troms, den er også fylkets høyeste fjell på 1204 meter over havet. Fastlandet domineres av fjorder.

Bosetning 
Halvparten av bosetningen er i og omkring administrasjonssenteret Øksfjord, og resten er spredt langs kysten hvor de største bygdene er Nuvsvåg, Bergsfjord og Sandland. 
Folketallet har gått betydelig tilbake. Fra 2001 til 2011 gikk befolkningen ned med hele 24,1 prosent, men frem mot 2050 forventes noe stigende folketall.

Næring 
Næringslivet består mest av fiske og fisketilvirking. Fisket har gått kraftig tilbake siden 1960-årene, men fra 1980-årene er det etablert flere fiskeoppdrettsanlegg.
Det meste av industrien i kommunen er lokalisert i  Øksfjord. Her har man filetfabrikk med fryseri og sildoljefabrikk.  Kommunen har minimalt med jordbruk, kun begrenset sauehold.

Samferdsel 
Kommunikasjonssenter Øksfjord har hurtigruteanløp og hurtigbåtrute til Hammerfest og den øvrige delen av kommunen. Det er fergeforbindelse Øksfjord–Hasvik og også til flere av bygdene i kommunen.
Fra Øksfjord går riksvei 882 mot E6 med forbindelse videre nordover og sørover.

Historie
Det er funnet spor etter norsk bosetning fra vikingtiden og middelalderskirketufter på øya Loppa. Det finnes også et fuglefjell på Loppa.
Øksfjord kirke er ei langkirke i mur fra 1954. Loppa kirke, fra 1953, er et kulturminne, og er også ei langkirke, men i tre.

Kommunevåpenet har en svart skarv, mot en bakgrunn av gull.

Politikk 
Se også utdypende artikkel: Kommunestyrevalg i Loppa

Kommunestyrevalget 2019

Kjente loppværinger 
 Philippa Desirée Schwensen (1853–1924) – norsk-britisk adelskvinne
 Hans E. Kinck (1865–1926), forfatter
 Waldemar Larssen (1869-1943), stortingsrepresentant 1922-1927 
 Kai Kiil (1947–), musiker
 Roger Finjord (1972-), fotballtrener 
 Hallgeir Pedersen (1973–), jazzmusiker

Se også 
 Okkupasjonsmaktens fangeleirer i Norge

Referanser

Eksterne lenker 
 
 Loppa kommunes hjemmeside 
 Kommunefakta Loppa - Statistisk sentralbyrå
 Loppa - Store norske leksikon
 Øksfjord - Store norske leksikon
 Loppa - Øksfjordjøkulen
Måsøy

Måsøy kommune (nordsamisk: Muosáid gielda, kvensk: Moseijan komuuni, arkaisk russisk: Мосин (Mosin)) ligger i Finnmark. Kommunen består av Ingøya, Rolvsøya, Hjelmsøya, Måsøya og Havøya, der kommunesenteret Havøysund ligger. På fastlandet ligger bygdene Bakfjord, Snefjord, Slåtten og Lillefjord. Kommunen grenser mot Hammerfest, Porsanger og Nordkapp.

Kommunen har 1 128 innbyggere pr. 3. kvartal 2022. Eneste tettsted i kommunen er Havøysund ( innbyggere ).

Måsøy kommune har bussforbindelse fra Havøysund til Olderfjord, med korresponderende forbindelse til Alta, Hammerfest, Honningsvåg, Lakselv, Karasjok og Kirkenes.

Hurtigruten har daglige anløp i Havøysund. 

Nærmeste lufthavn, er Lakselv lufthavn, Banak, 154 km fra Havøysund.

Historie
Under sitt eksil oppholdt Ludvig Filip av Frankrike seg her sommeren 1795.

Måsøy var inntil 1839 del av Hammerfest.

Måsøy kommune har flere bygder som er fraflyttet. Blant annet Sandvikvær, Burstad, Latøy, Kobbefjord, Kvitnes, Bakfjord og Ryggefjord.

Politikk 

Se også utdypende artikkel: Kommunestyrevalg i Måsøy.

Kommunestyrevalget 2019

Kultur
Kommunevåpenet viser en klepp, eller høtt, i gull på rød bakgrunn. Våpenet ble godkjent 7. september 1984 og er tegnet av Arvid Sveen. I en fiskerkommune var dette et naturlig valg som kommunevåpen, og det har historisk tilknytning fordi kleppen har hatt samme form i århundrer.

Tusenårssted
Kommunens tusenårssted er Havøysund torg, som har blitt opprustet som en del av et større opprustingsprosjekt i Havøysund. Prosjektet har vært omstridt. I hovedsak på grunn av kostander på om lag 30 millioner kroner, en sum som er sjelden kost i en kommune med så få innbyggere.

Kjente kulturminner i kommunen
I Måsøy kommune er det en mengde kulturminner fra steinalder til nyere tid, men det er mange områder som ikke er undersøkt. Her nevnes bare noen av de stedene med store mengder kjente kulturminner. 

I Selvika er det flere steder med stor konsentrasjon av kjente kulturminner. I Store Sandbukta, som er botn av Selvika, i Bærvika, som ligger videre vestover på nordsiden av Selvika, og i området mellom er det registrert tuftefelt fra yngre steinalder og flere nyere tids kulturminner, som også knyttes til samisk kultur.

Kjente måsøyværinger 
Magnus Brostrup Landstad (1802–1880), prest og salmedikter
Johannes Olai Olsen (1895–1974), fisker, ordfører, stortingsrepresentant (Ap) 1945-1965
Kåre Ellingsgård (1926–2017), politiker (Ap), statssekretær, fylkesmann i Møre og Romsdal 1973-1976
Selmer Nilsen (1932–1991), spion
 Oddvar J. Majala (1932–2022), stortingsrepresentant (Ap) 1981–1989
Aagot Vinterbo-Hohr (1936–), lyriker

Se også
Måsøy museum

Referanser

Eksterne lenker
 Måsøy kommune
 Kommunefakta Måsøy - Statistisk sentralbyrå 
 Måsøy - nøkkeltall - Statistisk sentralbyrå 
 Måsøy - Store norske leksikon
 Nasjonale turistveger - Havøysund
 Måsøy museum
 Kulturminnesøk Måsøy  - kart

 
Norske kommuner etablert i 1839